Polîsanê tirkan ewro reyna xeylî bajaran de sereştişê keyeyan de bi desan kesî girewtî binçim.
Sereştişê polîsan ê 10 qezayanê Stenbolî de tewr tay 20 kesî ameyî binçimkerdene.
Meletî de zî sereştişê polîsan de îdarekarê HDP, DBP û ÎHDyî yê Meletî zî tede 7 kesî ameyî binçimkerdene.
Sereştişê polîsan de berê keyeyan ameyî şiktene û dest nîya  malzemeyê teknîkî yê hemwelatijan ser a.
Yê ke gerîyayî binçim nameyê înan wina yê: Hemsereko verên ê HDPyî Ozcan Agdaş, hemsereka DBPyî Nermîn Tuncele, hemsereka ÎHDyî yê Meletî Gonul Ozturke, hemserekê HDPyî yê qezaya Batalgazî Ahmet Aksu, hemserekê HDPyî yê qezaya Yeşîlyurtî  Azîz Dogan, endamê partî Hasan Karvar û Ahmet Turan Sertkaya.
Riha de zî vizêr çarçîwaya operasyonanê qirkerdişê sîyasîyî de Veysel Erdem, Muharrem Erbek, Vahît Akgun, Halît Durdu, Berîvan Canpolate, Mustafa Altindag, Mehmet Tamamboga, Halîl Uluk, Abdullah Guven, Ishak Gunduz, Ferhat Unus û Salîh Erbekler gîrîyayî binçim.
